Andecha Astur presenta recursu énte esta situación d’anormalidá democrática
#000001
Andecha Astur solicitó, comu’n toles elleiciones, que les Xuntes Elleutorales validaren papeletes d’Andecha Astur n’asturianu, pa repartir a los votantes. La Xunta Elleutoral d’Asturies retrucó darréu validando, comu siempres fexo, les papeletes. Sicasí, les Xuntes Elleutorales de Xixón y Uviéu escoyeron el camín de la represión: a la escontra de lo decidío pola Xunta Elleutoral d’Asturies y de la trayeutoria n’otres elleiciones nes qu’estes mesmes Xuntes sí validaron les papeletes n’asturianu.
#000002
Andecha Astur lleva 23 años consiguiendo validar el votu n’asturianu en ca convocatoria elleutoral, yá seya d’ámbetu européu, estatal, asturianu o municipal. Pero esti añu les Xuntes Elleutorales d’Uviéu y Xixón escoyeron nun respetar los drechos elleutorales y llingüísticos de los asturianos, sapozando una trayeutoria de cuasi un cuartu sieglu y dando llugar a una escandalosa, prevocativa y antixurídica disparidá de criteriu cola so Xunta superior, la d’Asturies.
#000003
Esta situación preba cómu’l réxime afitáu pol PSOE nel Estáu y nel gobiernu d’Asturies tien a ésta somorguiá nun estáu esceicional d’anormalidá democrática.
#000004
Nun ye nin normal nin democrático qu’Andecha Astur se viere obligá a llegar al Tribunal Costitucional, nel 2000, p’algamar una sentencia que punxo n’evidencia al Tribunal Superior de Xusticia d’Asturies y que permite a los partíos políticos presentase n’asturianu a les elleiciones. Nun ye normal que, con esta sentencia y dempués de llevar 23 años validando’l drechu al votu n’asturianu, siempres por pidíu d’Andecha Astur, agora les Xuntes Elleutorales de Xixón y Uviéu pretendan ignorar estos drechos yá reconocíos.
#000005
Ye más incomprensible entá cuandu tamos falando d’un drechu parcial, llendáu, porque les papeletes validaes n’asturianu nun ta permitío esponeles nes meses y cabines elleutorales; sólo s’almite que’l partíu les imprima, les pague y les distribuya direutamente a los votantes.
#000006
Esta anormalidá democrática perxudica a un sólu partíu de tolos que se presenten n’Asturies, a Andecha Astur, porque somos los únicos que caltenemos una coherencia práutica na defensa de la llingua asturiana y los drechos llingüísticos de los asturianos/es.
#000008
Como consecuencia d’ello somos la única organización que nun pue dedicar toles sos enerxíes a facer una campaña elleutoral normal, porque se mos ñeguen los escritos presentaos n’asturianu, porque tenemos de pelear pola validación del votu n’asturianu’n ca convocatoria, porque tenemos de gastar tiempu y recursos na defensa llegal d’estos drechos, porque tenemos de gastar tiempu y dineru na edición de papeletes propies nel nuesu idioma, porque se mos recorta inxústamente la cantidá de díes disponibles pal buzonéu papeletes...
#000009
Esta anormalidá democrática dexa a Andecha Astur, y con ella a tol elleutoráu asturianu, nuna situación de grave indefensión, porque se tán vulnerando los drechos elleutorales y llingüísticos de les presones y les organizaciones.
#000010
Esti casu ye la meyor preba de qu’a la cadarma de poder n’Asturies, desoye les sentencies del Tribunal Costitucional, Estatutos d’Autonomía, Lleis d’Usu... Da-yos igual too. Porque too ye motivu de risión pa quien rixe un estáu esceicional d’anormalidá democrática.
#000011
Dende Andecha Astur queremos superar l’estáu d’anormalidá democrática con que se castiga a Asturies, porque persabemos que la única solución valible ye la reconocencia d’una oficialidá plena, con aplicación de tolos drechos llingüísticos que tienen los falantes d’otres llingües del Estáu.
#000012
Poro, tamos presentando los recursos llegales que proceden pa defender la continuidá del drechu al votu n’asturianu.
#000013
Sicasí, insistimos en que, mentantu siguimos defendiendo con tol puxu los drechos llingüísticos colleutivos, Andecha Astur comprométese a dedicar la mesma gana y enerxía a trabayar pola solución de los conflictos sociales, llaborales, económicos, medioambientales... Porque, contigo, ye posible una Asturies meyor pa toes.
#000014
Intervención de los compañeros de 6 de la Suiza, denunciando la represión que tan careciendo, porque la represión y l’anormalidá democrática que vivimos n’Asturies afeuta a toes y en toles situaciones.
#000015
Andecha Astur asume’l “Contratu rural” presentáu poles agrupaciones agraries
#000017
Deja una respuesta Cancelar la respuesta
#000018
Andecha Astur desixe l’inventariu de bienes inmatriculaos pola ilesia católica
#000022
Presentaes les candidatures nacionales y de conceyu d’Andecha Astur
#000023
Propuestes escontra la precariedá pal futuro D'Asturies
#000025
Propuesta de rempuesta xunitaria al "Principado"
#000027